Per fer front a les incerteses empresarials que presenta la sortida del Regne Unit de la Unió Europea (UE), ACCIÓ posa al teu abast diverses actuacions en el marc del servei Finestreta Brexit.
Alhora, t'oferim la resposta a moltes de les preguntes que ja t'estàs fent.
Els principals punts de discrepància de les negociacions són:
El Regne Unit va confirmar el passat 12 de juny del 2020 que no estendrà el període de transició més enllà del 31 de desembre de l'any 2020.
Per tant, la UE i el Regne Unit disposen fins al 31 de desembre per continuar les negociacions i arribar a un acord sobre les relacions futures entre ambdues parts.
Això implica que, en cas que el Regne Unit surti sense signar un acord amb la UE, les futures noves relacions comercials s'establiran sota el paraigües de la Organització Mundial del Comerç i es considerarà el Regne Unit com un país tercer.
Des del gener del 2020 el Regne Unit té la capacitat de negociar els futurs nous acords comercials amb països tercers, que entrarien en vigència un cop el Regne Unit surti oficialment de la UE.
Els països prioritaris han estat: el Japó, EUA, Austràlia, Nova Zelanda i els països que conformen l'acord CPTPP.
Si el Regne Unit i la Unió Europea no arriben a un acord de retirada, o no hi ha una aprovació d'ajornament del Brexit abans del 31 de desembre de 2020, aquest fet implicarà que no es podrà establir un acord consensuat ni un període de transició.
És a dir, immediatament el Regne Unit serà considerat com un tercer país per la UE, on no s'haurà establert un acord comercial (com podria ser un acord de lliure comerç o una unió duanera), o altres acords sectorials / transversals (en àmbits de l'aviació, visats, acords sanitaris, fitosanitari, etc).
A partir de l'1 de gener de 2021, les relacions entre el Regne Unit i la UE quedaran regulades per l'OMC (Organització Mundial del Comerç)
Concretament, sense acord firmat el 31 de desembre de 2020, estarem davant del següent escenari:
El Brexit pot tenir un impacte directe per a tota empresa catalana que tingui relacions directes o indirectes amb el Regne Unit.
A continuació s'esmenten els casos més evidents d'empreses que es poden veuran afectades pel Brexit:
El Brexit també tindrà impacte directament a tota empresa britànica que tingui relacions empresarials amb Europa.
En el cas que el Regne Unit esdevingui un país tercer, les mercaderies no podran circular lliurement, sinó que s'hauran de sotmetre a controls duaners tant en origen com en destí.
Aquest fet pot comportar un augment de costos a l'hora d'exportar determinats productes, atès que les operacions d'importació o exportació poden veure's subjectes a certes formalitats duaneres, com ara l'obtenció de noves llicències, autoritzacions o notificacions atorgades per part d'autoritats nacionals competents.
A més, els controls duaners també poden ocasionar retards a causa de les inspeccions de les mercaderies, un augment de les tarifes de transport i la impossibilitat de complir terminis de producció o lliurament pactats.
D'altra banda, el Regne Unit pot establir prohibicions, limitacions o contingències en l'entrada o sortida de certs productes.
En cas d'acord és molt probable que s'estableixi un període transitori de sortida ordenada a partir del 2021.
Ambdós governs informarien les empreses de les noves regulacions exigides per les respectives duanes per seguir comerciant.
En cas de no acord, es preveu el desplegament de controls duaners a partir de l'1 de gener de 2021.
Això implica que les duanes, tant en origen com en destí, puguin començar a sol·licitar requeriments específics de països tercers a l'hora de fer els despatxos.
Els productes provinents del Regne Unit perdran la característica d' originaris de la UE en el marc d'un règim comercial preferencial amb un tercer país.
Això implicarà que l'empresa catalana que es proveeixi de productes del Regne Unit, els incorpori a la seva producció i posteriorment els vulgui vendre a un tercer país, podria veure com el seu producte final deixa de ser considerat 'producte de la UE'.
Els productes d'origen del Regne Unit no es podran beneficiar dels tractats de lliure comerç que la UE hagi firmat amb països tercers (com ara Japó, Turquia...).
Un dels impactes més immediats, en cas de sortida sense acord previ, serà la reintroducció dels drets de duana i els controls fronterers.
Aquests dos factors poden tenir un impacte directe a la cadena de subministrament i competitivitat de la nostra empresa, especialment per a aquelles que no estiguin habituades a realitzar vendes extracomunitàries, atès que hauran de començar a gestionar procediments duaners habituals en les exportacions.
És important tenir present que l'empresa (habitualment a través del seu transitari o agent duaner) haurà de gestionar els 'despatxos duaners' per tal de comerciar amb el Regne Unit.
Així doncs, serà vital tenir en compte la incorporació d'aquests nous processos i costos derivats per a les operacions destinades al mercat britànic.
Es recomana parlar amb un transitari o agent duaner sobre els temes que deriven del procés d'exportació, com ara:
En el cas d'una sortida sense acord, les mercaderies exportades al Regne Unit poden estar subjectes a controls de qualitat, sanitaris i fitosanitaris; la qual cosa podria comportar retards en les entregues i uns increments en els costos duaners i administratius.
És important preveure aquest retards, especialment per a aquelles empreses compromeses i amb clàusules contractuals de Just in Time.
Es recomana valorar l'opció de contractar serveis de centres d'emmagatzematge ubicats a Regne Unit o a països propers per tal de poder realitzar les entregues de manera més àgil en els temps programats.
Si el Regne Unit no arriba a un acord de sortida i si no hi ha una aprovació d'ajornament del Brexit amb la UE abans del 31 de desembre de 2020, i aquest esdevé un país tercer, es preveu que la Unió Europea pugui sol·licitar per determinades mercaderies (com ara productes químics, residus, perifèrics, mercuri, propietats culturals, béns de consum, armes de foc, etc.) l'obtenció de noves certificacions, autoritzacions, registres, llicència d'importació / exportació, per tal de realitzar enviaments de tercer país a la UE i viceversa.
Per exemple, la UE podria sol·licitar els següents nous requisits per a les mercaderies provinents del Regne Unit:
Així doncs, algunes mesures preventives per continuar subministrant-se de mercaderies del Regne Unit a la UE serien:
En cas de sortida sense acord, el Regne Unit considerarà les importacions de la UE com exportacions provinents de països tercers.
Això implicarà l'establiment de controls duaners al Regne Unit, l'aplicació d'aranzels i sol·licitud de noves certificacions (tal com té previst fer la UE per a les importacions provinent del Regne Unit).
Tanmateix, a diferència de la UE, el Regne Unit té previst de transposar de manera temporal les normes europees (especialment en matèria de certificació i condicions per a la comercialització).
Un cop passi el període transitori establert pel Govern britànic, es preveu que Regne Unit comenci aplicar la seva pròpia legislació en matèria duanera i legislativa.
Així doncs, algunes possibles mesures preventives per continuar exportant mercaderies de la UE al Regne Unit serien:
Actualment els productes catalans es poden comercialitzar al Regne Unit sense requisits ni controls addicionals gràcies al principi de reconeixement mutu.
Segons aquest principi, un Estat membre de la UE no pot prohibir o restringir l'accés al mercat d'un producte legalment situat al mercat d'un altre Estat membre (excepte si els productes no compleixen les normes tècniques nacionals).
En el cas de no arribar a un acord, el principi del reconeixement mutu ja no s'aplicarà al Regne Unit.
Davant d'aquesta situació, l'empresa haurà de:
Aquests canvis s'aplicaran a partir de l'1 de genere de 2021 en cas de sortida sense acord.
En el cas d'una sortida sense acord, el Regne Unit esdevindria un país tercer, tenint potestat per determinar les seves pròpies normes i regulacions.
Per tant, podrà definir de manera unilateral els estàndards de qualitat i requisits mínims exigibles dels productes per ser comercialitzats al Regne Unit, que podrien ser no equiparables als de la UE.
Es preveu una etapa transitòria (encara per definir pel Govern britànic), on es farà una transposició de la Llei europea referent a la normativa tècnica.
Un cop acaba aquesta etapa de trànsit, es preveu que el Regne Unit introdueixi modificacions o requisits addicionals a les exigències de la UE, i fins i tot s'introdueixin restriccions o prohibicions en certs productes.
En cas d'acord, la política europea de lliure moviment de persones seguirà vigent fins a la fi del període transitori, dos anys després da la data de retirada.
Les persones que vulguin desplaçar-se al Regne Unit durant un període superior als tres mesos hauran de sol·licitar un permís de residència gratuït, que tindrà una durada màxima de tres anys.
Un cop expirat aquest termini, i si encara volen romandre al país, hauran de sol·licitar novament un permís addicional, que sí que requerirà el pagament d'una taxa encara no especificada.
Si el Regne Unit surt de la UE deixarà de ser un país intracomunitari i es començaran a aplicar les normes de l'IVA relatives a països tercers immediatament després de la data de sortida.
Les transaccions amb el Regne Unit es consideraran extracomunitàries, la qual cosa implicarà que ja no s'haurà de presentar el model 349 (obligatori en les transaccions intracomunitàries).
El model per a vendes extracomunitàries és el 303.
Les factures emeses al Regne Unit continuaran exemptes d'IVA (sempre que s'aporti la declaració duanera corresponent).
Les empreses que no hagin exportat mai a països tercers hauran d'obtenir el número d'identificació fiscal EORI ( Economic Operator Registration Identification ) per tal de poder continuar exportant al Regne Unit, ja que es realitzaran activitats duaneres.
L'EORI és vàlid i únic per a tota la UE.
Si el Regne Unit surt de la UE, el nostre importador britànic haurà de disposar d'un EORI, és a dir, d'un número d'identificació fiscal, per tal de poder comerciar amb nosaltres.
Les transaccions seran considerades extracomunitàries i hauran de passar controls duaners.
El govern britànic ha anunciat que permetrà ajornar la comptabilització de l'IVA i aranzels en les operacions d'importació, tant per a productes procedents de països de la UE, com de tercers països (en lloc d'haver d'avançar el cost de l'IVA en el moment de fer el despatx duaner).
Així doncs, els importadors britànics tenen la possibilitat d'abonar aquests costos en les seves declaracions fiscals periòdiques, beneficiant el seu flux de caixa.
L'Agència Tributària disposa a la seva pàgina web d'un apartat amb informació sobre el Brexit i el seu impacte en les formalitats duaneres i fiscals que s'hauran de complir en cas que es produeixi una sortida sense acord.
És possible que l'empresa que exporta productes al Regne Unit s'hagi de registrar en aquest país a l'efecte de l'IVA.
En el cas que el Regne Unit surti de la UE sense acord previ, es preveu que no hi hagi canvis dràstics pel que fa a la legislació de patents vigents.
El Regne Unit preveu respectar els drets i les llicències actuals obtingudes en territori de la UE tot després de la seva sortida.
Quant a les marques, el Regne Unit ha indicat que també assegurarà que els drets de propietat de totes les marques i dissenys que ja estiguin registrats a la UE puguin continuar sent protegits al Regne Unit.
Els propietaris disposaran al Regne Unit d'un dret garantit equivalent que entrarà en vigor una vegada es produeixi la sortida de la UE i serà atorgat amb una càrrega administrativa mínima.
Pel que fa a la validesa legal dels contractes firmats no es preveuen afectacions directes.
Tot i així, és molt important valorar l'estabilitat de les relacions contractuals signades amb els clients o proveïdors.
El Brexit pot ocasionar malentesos i, fins i tot, disputes en relació als Incoterms establerts, alteracions dels preus a causa de possibles fluctuacions de divises i altres causes, necessitat d'obtenir noves llicències i certificacions, demores en les entregues, llei aplicable del contracte (subjectes a la llei anglesa o acords contractuals de Roma de la UE), jurisdicció dels tribunals, etc.
És per aquest motiu que es recomana revisar els contractes i renegociar certes variables on puguin sorgir possibles disputes en un futur, com podrien ser els preus, les condicions d'entrega, el pagament, i fins i tot incloure clàusules de protecció davant dels possibles escenaris de risc per a l'empresa.
Per a les empreses que operin de manera regular amb el Regne Unit el Brexit podria tenir un impacte en:
És molt recomanable realitzar una autodiagnosi dels impactes del Brexit per tal de dissenyar un pla de contingència que s'adapti a les necessitats de cada empresa.
Eines empresarials per afrontar la nova realitat del Regne Unit